CELEX: C2006/331/28
Language: da
Date: 2006-12-30 00:00:00
Title: Sag C-401/05: Domstolens dom (Tredje Afdeling) af 14. december 2006 — VDP Dental Laboratory NV mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene) (Sjette momsdirektiv — fritagelser — artikel 13, punkt A, stk. 1, litra e) — rækkevidde af fritagelsen — fremstilling og reparation af tandproteser af en mellemhandler, der ikke er tandlæge eller tandtekniker — underleverance fra en tandtekniker)

30.12.2006   
            
            
               DA
            
            
               Den Europæiske Unions Tidende
            
            
               C 331/17
            
         Domstolens dom (Tredje Afdeling) af 14. december 2006 — VDP Dental Laboratory NV mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene)
   (Sag C-401/05) (1)
   
   (Sjette momsdirektiv - fritagelser - artikel 13, punkt A, stk. 1, litra e) - rækkevidde af fritagelsen - fremstilling og reparation af tandproteser af en mellemhandler, der ikke er tandlæge eller tandtekniker - underleverance fra en tandtekniker)
   (2006/C 331/28)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: VDP Dental Laboratory NV
   
      Sagsøgt: Staatssecretaris van Financiën
   Sagens genstand
   Præjudiciel — Hoge Raad der Nederlanden — fortolkning af artikel 13, 17 og 28 af Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — begrebet »tandlægers og tandteknikeres levering af tandproteser« — levering, der foretages af en afgiftspligtig person, som har givet en tandtekniker i opdrag at fremstille tandprotesen — ret til momsfradrag i tilfælde af levering i en anden medlemsstat, som ikke har fritaget sådan levering for moms
   Konklusion
   Artikel 13, punkt A, stk. 1, litra e), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), som ændret ved Rådets direktiv 95/7/EF af 10. april 1995, skal fortolkes således, at det ikke finder anvendelse på leveringer af tandproteser foretaget af en mellemhandler som den i hovedsagen omhandlede, der hverken er tandlæge eller tandtekniker, men som har erhvervet sådanne proteser hos en tandtekniker.
   
      (1)  EUT C 36 af 11.2.2006.